laion/Wikipedia-Exotic huggingface dataset:
קרבוניל מתכתי

בכימיה, קרבוניל מתכתי (אנגלית: Metal carbonyl) הוא קומפלקס קואורדינציה של מתכת מעבר עם ליגנדים של פחמן חד-חמצני. לקרבונילים מתכתיים שימושים בסינתזה אורגנית ובתור זרזים (קטליסט) או קודמנים (precursor) לזרזים בקטליזה הומוגנית, כמו תגובת הידרופורמיצליה. בתהליך מונד, ניקל טטררבוניל משמש ליצור ניקל טהור. בכימיה אורגנו-מתכתית, קרבונילים מתכתיים משמשים כקודמנים להכנת קומפלקסים אורגנו-מתכתיים אחרים. קרבונילים מתכתיים הם רעילים במגע עם העור, שאיפה או עיכול, בין השאר עקב יכולת ליגנדי הפחמן החד-חמצני להגיב עם המוגלובין ליצירת קרבוקסיהמוגלובין, שמונע קשירת חמצן. שמות הקומפלקסים תלויים במטען הכולל, מספר וסוג האטומים המרכזיים, ומספר וסוג הליגנדים וצורת הקשר שלהם. קרבונילים מתכתיים יכולים להיות נייטרליים, טעונים חיובית (קטיון) או שלילית (אניון). ליגנד הפחמן החד-חמצני יכול להיקשר לאטום מתכת בודד, או לשני אטומי במתכת כליגנד מגשר. הקומפלקס עשוי להיות הומולפטי, כלומר אטום מתכת הקשור רק לליגנדי פחמן חד-חמצני, או הטרולפטי, קשור למספר ליגנדים שונים. מדיה וקבצים בנושא קרבוניל מתכתי בוויקישיתוף קרבוניל מתכתי, באתר אנציקלופדיה בריטניקה (באנגלית)
התעוררתי עם נמר

"התעוררתי עם נמר" הוא שיר של הזמר הישראלי עומר אדם בהשתתפות הראפר הישראלי איזי. השיר נכתב על ידי אדם, איזי ונתי אבידן, הולחן על ידי איזי והופק ועובד על ידי ג'וזף כהן. השיר יצא לאור ב-1 ביוני 2023 כחלק מאלבום האולפן השביעי של עומר אדם, "סוף העולם". עם יציאתו נכנס השיר למקום התשיעי במצעד העשירייה, למקום 11 במצעד היטליסט, והעפיל למיקום גבוה במצעדים היומיים של יוטיוב. סרטון השיר "התעוררתי עם נמר" באתר יוטיוב עומר אדם & איזי - התעוררתי עם נמר (Prod by Joseph), סרטון בערוץ "עומר אדם - הערוץ הרשמי", באתר יוטיוב (אורך: 02:56) דודי פטימר, ‏מסלסולים ועד לטיני: עומר אדם באלבום חדש שעומד בכל הציפיות, באתר מעריב אונליין, 3 ביוני 2023 רינת קרמר יבלינוביץ, ‏אחרי שחזר לארץ: עומר אדם משחרר אלבום חדש, באתר "סרוגים", 1 ביוני 2023 כאן גימל, איך זה מרגיש להיות חודש שלם במקום הראשון? תשאלו את נס, סטילה והתיק הקטן! 👜, באתר אינסטגרם, ‏15 ביוני 2023 מצעד המוזיקה של היטליסט, באתר היטליסט, ‏2023-06-12 עומר אדם שובר שיאים: זה מה שעשו 16 שירים שלו, באתר אייס, 14 ביוני 2023 דור מאיר מועלם, ‏עומר אדם שובר שיא עם 16 שירים במצעד השבועי, באתר ‏מאקו‏, 15 ביוני 2023
הסופר קאפ האירופי 2023

הסופר קאפ האירופי 2023 היה המהדורה ה-48 של הסופר קאפ האירופי, משחק כדורגל שנתי שמאורגן על ידי אופ"א ומשחקות בו האלופות המכהנות של שתי תחרויות המועדונים המובילות באירופה, ליגת האלופות והליגה האירופית. במשחק השתתפו המועדון האנגלי מנצ'סטר סיטי, הזוכה בליגת האלופות 2022/23, והמועדון הספרדי סביליה, אלופת הליגה האירופית 2022/23. מנצ'סטר סיטי ניצחה 5–4 בדו-קרב פנדלים לאחר 1–1 בתום 90 דקות וזכתה בסופר קאפ האירופי הראשון בתולדותיה. המשחק שוחק באצטדיון קאראיסקאקיס בפיראוס, יוון ב-16 באוגוסט 2023. זו הייתה הפעם הראשונה שמנצ'סטר סיטי השתתפה בסופר קאפ האירופי, וההופעה השביעית של סביליה בתחרות. בפגישת הוועד המנהל של אופ"א ב-2 במרץ 2020 נבחר לאירוח הסופר קאפ האירופי 2023 אצטדיון אק בארס ארנה שבקאזאן, רוסיה, אך בעקבות מלחמת אוקראינה–רוסיה נשלל מרוסיה האירוח (בדומה לגמר ליגת האלופות 2022 שהועבר מגזפרום ארנה שבסנקט פטרבורג לסטאד דה פראנס שבפריז). ב-25 בינואר 2023 הודיעה אופ"א שהמשחק ייערך באצטדיון קאראיסקאקיס שבפיראוס, אתונה, יוון. הזוכה בליגת האלופות הוגדרה כקבוצה "הביתית" זמן רגיל - 90 דקות במקרה של שוויון לאחר 90 דקות: דו-קרב פנדלים שנים עשר מחליפים רשומים חמישה חילופים לכל היותר גמר ליגת האלופות 2023 גמר הליגה האירופית 2023 גמר הקונפרנס ליג 2023 אתר האינטרנט הרשמי של הסופר קאפ האירופי 2023 הספירה החלה: סיטי זכתה בסופר קאפ האירופי, באתר ONE‏, 16 באוגוסט 2023
יש בו אש

"יש בו אש" הוא סינגל שהוקלט על ידי הזמרת-יוצרת הישראלית דנה אינטרנשיונל ביחד עם הזמרת איגי וקסמן מתוך אלבום האולפן הרביעי של אינטרנשיונל, מגנונה (1996). הוא יצא לאור ב-26 באוגוסט 1996, על ידי חברת התקליטים ביג פוט רקורדס, כסינגל השישי מתוך האלבום. הוא נכתב בידי אסתר שמיר והופק בידי עופר ניסים. השיר הגיע למקום השני במצעד העברי השבועי של רשת ג'. השיר נכתב על ידי אסתר שמיר, הולחן על ידי דנה אינטרנשיונל ועופר ניסים והופק על ידי ניסים. במהלך ההקלטות של מגנונה, הוחלט כי אינטרנשיונל תשתף פעולה עם וקסמן ותקליט עמה דואט בשם "יש בו אש", שעוסק בשתי בחורות הפוצחות בריב בשל בחור שלטענתן, "יש בו אש". במהלך השיר, כל אחת בוחרת להחמיא לו בדרכה שלה ולכבוש את לבו. באוקטובר 2022 לקחה וקסמן חלק בספיישל הטלוויזיוני "מחווה לדנה אינטרנשיונל", ששודר לרגל ציון 20 שנה לארגון הנוער הגאה (איגי) ולקריירה המוזיקלית של הזמרת-יוצרת הישראלית דנה אינטרנשיונל. היא ביצעה את "יש בו אש", שהוקלט במקור כדואט עם אינטרנשיונל. עבור "יש בו אש" עוצבו שתי עטיפות בסך הכול. הראשונה הודפסה בצבע (בעיקר בגווני תכלת–צהוב), בעוד השנייה בשחור-לבן (עם שילוב של גוון אדום). בשתי העטיפות ניתן לראות שלוש דמויות; גבר ושתי נשים. האחת מביטה לכיוון הגבר במטרה לנסות ולהרשים אותו – מעין המחשה של מילות השיר עצמו. העטיפה של "יש בו אש" ממשיכה את הקונספט העלילתי של עטיפות האלבום מגנונה (1996) והאיורים שנוצרו עבורו בידי יעל שילר. "יש בו אש" דורג היישר בחמישייה הפותחת במצעד העברי השבועי של רשת ג' וזכה בתואר "הכניסה הגבוהה" וזאת, כששירה של אינטרנשיונל "דון קיחוטה" דורג בראש המצעד. בשבוע העוקב, עלה למקום הרביעי, ולאחר מכן עלה למקום השני. לאחר תשעה שבועות צעידה, יצא מהמצעד ב-8 בדצמבר 1996. סרטון השיר "יש בו אש" באתר יוטיוב דנה אינטרנשיונל עם איגי וקסמן - יש בו אש (באנגלית), 1996, נבדק ב-2023-06-11 Dana International - Yesh Bo Esh דנה אינטרנשיונל - יש בו אש, נבדק ב-2023-06-11 8.12.1996 – פזמונט, באתר pizmonet.co.il בר זגה, דיוות: נונו, יאיר לפיד וכוכבי "קופה ראשית" בערב מחווה לדנה אינטרנשיונל, במדור "פנאי פלוס" באתר ynet‏, 28 באוגוסט 2022 Ofer Nissim Featuring Danna International = דנה אינטרנשיונל – Maganona = מגנונה 6.10.1996 – פזמונט, באתר pizmonet.co.il 13.10.1996 – פזמונט, באתר pizmonet.co.il 20.10.1996 – פזמונט, באתר pizmonet.co.il
קורבייה

קורבייה (בערבית: غريبة, נכתב גם קורביה) הן עוגיות מטיפוס שורטברד המכילות בדרך כלל שקדים טחונים. גרסאות לעוגיות אלו קיימות בעיקר במטבח הטורקי, במטבח הערבי ובמטבח היהודי ספרדי, בהבדלים במתכון ובצורה. הצורות הנפוצות הן עיגול, חצי עיגול וסהר. בגרסאות רבות העוגיות מקושטות עם שקד או אגוז אחר. בצפון אפריקה נהוג להגישן לצד תה לובי, קפה ערבי או תה מנתה מגרבי. מתכון לעוגיות הדומות לקורבייה אך אינן מכילות שקדים נמצא בספרו מהמאה ה-10 של אבן סיאר אל-וראק "כיתאב אל-טביח", ספר הבישול הערבי הקדום ביותר הידוע. יש הטוענים כי הקורבייה מוזכרת במטבח הטורקי במאה ה-15. מקור השם אינו ידוע, ויש המייחסים אותו לטורקית, ערבית או פרסית. העוגיות מוכרות בשמות שונים גם במטבחים האלבני, הארמני, הבולגרי, והפרסי. מתכונים שונים מוסיפים לעוגיות בוטנים, אגוזי מלך, פיסטוק, מי ורדים, הל, זעפרן ועוד. מדיה וקבצים בנושא קורבייה בוויקישיתוף ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
ג'וש אריה

ג'וש אריה (באנגלית: Josh Arieh; נולד ב-26 בספטמבר 1974) הוא שחקן פוקר יהודי-אמריקאי אשר זכה בשישה צמידי אליפות העולם בפוקר. אריה נולד בארצות הברית לאב ישראלי שהיגר לארצות הברית. הוא החל לשחק פוקר בגיל 19 כשהיה נוסע לשחק בבתי קזינו בסביבת מגוריו. הטורניר הראשון בו נכנס לכסף היה טורניר Limit טקסס הולדם במסגרת אליפות העולם בפוקר בו הוא גם זכה בצמיד הראשון שלו ובפרס של 202.8 אלף דולר. ב-2004 סיים במקום השיא שלו באירוע המרכזי של אליפות העולם בפוקר כשסיים במקום השלישי, וזכה בפרס של 2.5 מיליון דולר. שנה לאחר מכן זכה בצמיד השני שלו, בטורניר אומהה הולדם ובפרס של 381.6 אלף דולר. ב-2021 זכה אריה בתואר שחקן השנה של אליפות העולם בפוקר בזכות זכייה ב-2 צמידים, באומהה הולדם ואומהה הולדם Hi-Lo, סיום במקום 411 בטורניר המרכזי ומקום 6 באליפות שחקני הפוקר, יחד עם עוד 7 סיומות בכסף בטורנירים אחרים. ב-2023 זכה בשני צמידים נוספים, כשניצח את טורניר אליפות ה-Limit הולדם וכחודש לאחר מכן בטורניר H.O.R.S.E. בעלות כניסה של 25 אלף דולר. נכון ליולי 2023, אריה זכה בסך של כ-12.2 מיליון דולר מטורנירי פוקר, כשמתוכם כ-8.8 מיליון דולר בסבב אליפות העולם. אריה מאורס לרבקה (רייצ'ל) ביוקנן, ואב לשתי בנות מנישואים קודמים. ב-2021 הצטרף לניהול האתר PokerStake, המאפשר לשחקני פוקר למכור ולרכוש אחוזים מתוך שחקנים אחרים בטורנירים שונים. מדיה וקבצים בנושא ג'וש אריה בוויקישיתוף ג'וש אריה, ברשת החברתית אקס (טוויטר) ג'וש אריה, באתר The Hendon Mob ג'וש אריה, באתר אליפות העולם בפוקר יובל הימן, ג'וש אריה מציג: כך תעשו זאת ביג טיים, באתר nrg‏, 19 במאי 2009 Jon Sofen,‏ Josh Arieh a Surprising 2021 WSOP Player of the Year Winner, באתר PokerNews,‏ 23 בנובמבר 2021 (באנגלית) Josh Arieh wins 2nd bracelet of 2023, 6th overall, באתר PokerStrategy, ‏13 ביולי 2023 (באנגלית)
המזלג, המכשפה והדרקון

המזלג, המכשפה והדרקון (באנגלית: The Fork, the Witch, and the Worm - המזלג, המכשפה והתולעת) הוא הספר הראשון בסדרת סיפורי מאלאגזיה מאת כריסטופר פאוליני. הוא פורסם ב-31 בדצמבר 2018. מתרחש בעולם של מחזור הירושה שנה לאחר אירועי הירושה. הוא מורכב משלושה סיפורים קצרים. את השני כתבה אחותו של פאוליני, אנג'לה פאוליני. הספר כולל הן דמויות חדשות והן דמויות ישנות אשר כבר הוזכרו בסדרה המקורית, ומספר על האתגרים הרבים העומדים בפני אראגון וספירה כשהם מקימים מחדש את מסדר רוכבי הדרקונים בביתם החדש הרחק ממזרח לאלגזייה. אראגון מתקשה לעמוד בקצב העבודה הניהולית המשמימה הנדרשת מתפקידו החדש כמנהיג רוכבי הדרקון. ספירה משכנעת אותו לקחת הפסקה והוא מבקר את האלדונארי בהיכל הצבעים, שמראים לו חזון של מרטאג בסיונון. בחזיון, מרטאג מחופש נפגש בעיירה עם קבוצת שכירי חרב, שאותם שכר כדי לחפש שדה קרב חרוך אגדי של דרקונים. שכירי החרב מראים עדות לכך שמצאו אותו, אך מסרבים לספר לו את המיקום, בניסיון לסחוט אותו תמורת כסף נוסף. מתפתח קרב, ומרטאג אינו מסוגל להכניע אותם ישירות בקסם, אפילו באמצעות שם השפה העתיקה, בשל קמיעות שניתנה להם על ידי מכשפה בשם באצ'ל. אף על פי כן, מרטאג גובר על ההגנות שלהם על ידי כישוף מזלג כנשק. לאחר שניצח, מרטאג עוזב כדי להצטרף לעוקץ ולהמשיך בחיפושיו. המכשפה אנג'לה, אשר נוסעת עם אלווה, מגיעה במפתיע להר הרוכבים. היא קראה לאראגון מספר פרקים לא מסודרים של ספר זיכרונות אוטוביוגרפי שהיא כותבת, שתכניו המוזרים מרמזים שיש לה את היכולת לנסוע לעולמות שמעבר לאלגאזייה. כשאראגון שואלת אם ספר הזיכרונות נכון, היא עונה בצורה מעורפלת. אראגון מאוכזב כשהוא לא מצליח להציל שני גמדים ממערה חצובה. האורגל בארד מספר לו את הסיפור הקדום על וירמונד, הדרקון מקולקארס, דרקון פראי שחוגג על שבט אורגלי ובעלי החיים שלו ואז מתיישב בהר סמוך. כשהלוחמים הטובים ביותר שלו לא מצליחים להרוג את וירמונד, השבט לומד להסתגל, מסתתר במנהרות ומשאיר משק חי עבור הדרקון הרדום כשהוא מתעורר. אילגרה, ילדה שאביה נהרג על ידי וירמונד, מתמלאת בתשוקת נקמה ולומדת קסמים כשוליית שמאן. היא מתכננת מלכודת להרוג את הדרקון עם שיטפון מים, מתוך אמונה שהמים יכולים לכבות את הלהבה שלו. כאשר זוג לתרבלאקה תוקפים את השבט ומאיימים לחסל אותו לחלוטין, אילגרה מעירה את וירמונד כדי להילחם בהם. הלתרבלאקה מתחמקים מהאש שלו ומחוררים את קשקשיו במקורם, ומשיגים את היתרון. אילגרה מפתה את שלושת הלוחמים למלכודת שלה ומשחררת עליהם שיטפון באמצעות שבירת סכר, אבל זה רק מביא לניצחון של וירמונד, שחוזר להר שלו כדי להתאושש ולהתרפא. אילגרה מקבלת אז את חוסר יכולתה להרוג את הדרקון ומתכננת לחיות חיים רגילים יותר בקרב השבט שלה. The Fork, the Witch, and the Worm by Christopher Paolini, PenguinRandomhouse (באנגלית אמריקאית) Christopher Paolini, Angela Paolini, The fork, the witch, and the worm, First edition, New York: Alfred A. Knopf, 2018, Tales from Alagaësia ; Eragon, ISBN 978-1-9848-9486-1
נטלי קוגלין

נטלי אן קוגלין-הול (באנגלית: Natalie Anne Coughlin-Hall; נולדה ב-23 באוגוסט 1982) היא שחיינית עבר אמריקנית, פעמיים ברציפות אלופה אולימפית (אתונה 2004 ובייג'ינג 2008) במשחה ל-100 מטר גב, בעלת 12 מדליות אולימפיות, אלופת עולם בעלת 20 מדליות (שנייה בכל הזמנים), מהן 8 זהב ושיאנית עולם. קוגלין היא שחיינית רב גונית, נחשבת לאחת השחייניות הטובות בעולם בסגנון גב. במשחה ל-100 מטר גב, היא שיפרה 8 פעמים את שיא העולם (5 בבריכה אולימפית ו-3 בבריכת 25 מטר). היא האישה הראשונה בעולם שירדה מגבול הדקה ומגבול 59 שניות במשחה זה בבריכה אולימפית. קוגלין נולדה בעיר ולחו (Valejo) שבצפון קליפורניה. היא גדלה בעיר קונקורד, אף היא בצפון קליפורניה, ולאחר מכן למדה באוניברסיטת קליפורניה בברקלי וקבלה תואר ראשון בפסיכולוגיה ב-2005. באולימפיאדת אתונה (2004) זכתה קוגלין ב-5 מדליות, 2 זהב, 2 כסף ו-1 ארד. מדליות זהב במשחה ל-100 מטר גב בתוצאה של 1:00.37 דקות, בשלב חצי הגמר היא קבעה שיא אולימפי חדש של 1:00.17 דקות, במשחה שליחות 4x200 מטר חופשי. מדליות כסף במשחה שליחות 4x100 מטר חופשי ובמשחה שליחות 4x100 מטר מעורב ומדליית ארד במשחה ל-100 מטר חופשי. באולימפיאדת בייג'ינג (2008) זכתה קוגלין ב-6 מדליות, 1 זהב, 2 כסף ו-3 ארד, מספר המדליות הרב ביותר במשחקים לאחר מייקל פלפס מארצות הברית. היא זכתה במדליית זהב במשחה ל-100 מטר גב בתוצאה של 58.96 שניות ובכך הייתה לשחיינית אישה הראשונה בעולם שהגנה על תוארה, זאת על אף שהתוצאה הטובה ביותר באולימפיאדה במשחה זה נקבעה על ידי קירסטי קובנטרי מזימבבואה שקבעה שיא עולם בשלב חצי הגמר. בשנת 2009 התמודדה בעונה התשיעית של תוכנית המציאות האמריקאית, רוקדים עם כוכבים, והייתה למודחת השישית. באליפות העולם בשחייה שנערכה בברצלונה ספרד ביולי 2013 זכתה קוגלין במדליית זהב במשחה שליחות 4x100 מטר חופשי ביחד עם מליסה פרנקלין, שנון ורילנד ומייגן רומנו בשיא אמריקאי חדש של 3:32.31 דקות, לפני אוסטרליה שקבע שיא אוקיאניה חדש של 3:32.43 דקות והולנד (3:35.77 דקות). כשחיינית שנייה היא שחתה ב"זינוק שליחות" תוצאה של 52.98 שניות. נוסף לכך, היא סיימה במקום 11 במשחה ל-50 מטר חופשי בתוצאה של 25.02 שניות. קוגלין מתאמנת במועדון "קליפורניה אקווטיקס" (California Aquatics) בדרום קליפורניה. בסך הכל זכתה קוגלין ב-12 תארים באליפות המכללות של ארצות הברית (NCAA). מדיה וקבצים בנושא נטלי קוגלין בוויקישיתוף התפתחות שיא העולם במשחה ל-100 מטר גב התפתחות שיא העולם במשחה ל-200 מטר גב התפתחות שיא העולם במשחה ל-100 מטר פרפר התפתחות שיא העולם במשחה ל-100 מטר מעורב אישי (ויקיפדיה באנגלית) מדיה וקבצים בנושא נטלי קוגלין בוויקישיתוף אתר האינטרנט הרשמי של נטלי קוגלין נטלי קוגלין, ברשת החברתית אקס (טוויטר) נטלי קוגלין, באתר הוועד האולימפי הבין-לאומי נטלי קוגלין, באתר olympedia.org נטלי קוגלין, באתר Swimrankings נטלי קוגלין, באתר SwimSwam נטלי קוגלין באתר הנבחרת האולימפית
אלי אלון

אלי אלון (נולד ב-1957) הוא עיתונאי ישראלי. אלי אלון נולד ב-1957 במושב חמ"ד. בגיל 15 החל לכתוב במדור "חדשות לנוער" של השבועון "מעריב לנוער". לאחר סיום שירותו הצבאי, היה כתב העיתון "הארץ". בשנים 1979-1978 סיקר בעיתון "דבר" את בסיסי צה"ל וההתיישבות הישראלית בדרום סיני. היה כתב באזור השפלה והמרכז של "דבר" וכתב העיתון "הצופה" באזור השפלה והדרום. בשנות ה-80 ערך והנחה ערבי ראיונות ב"בית ציוני אמריקה" בתל אביב ובמקומות נוספים בישראל, ובהם ראיין אישים מתחום הפוליטיקה, החברה והתרבות, בהם גאולה כהן, הרצל שפיר ומנשה לב-רן. פרסם בלוג באתר TheMarker Café עד לסגירתו, והוא מפרסם בלוג בנושאי היסטוריה של ישראל באתר "חדשות מחלקה ראשונה". אלי אלון, ברשת החברתית פייסבוק הבלוג של אלי אלון, באתר "חדשות מחלקה ראשונה"
דורינו סרפיני

תאודורו "דורינו" סרפיני (באיטלקית: Teodoro "Dorino" Serafini;‏ 22 ביולי 1909–5 ביולי 2000) היה רוכב ונהג מרוצים איטלקי. סרפיני החל ברכיבה על אופנועים בשנות ה-30, הפך לאלוף איטליה ב-1933 בקטגוריית ה-175 סמ"ק וב-1936 בקטגוריית ה-500 סמ"ק. בשנת 1939 זכה באליפות אירופה באותה קטגוריה. לאחר מלחמת העולם השנייה עבר להתחרות במרוצי מכוניות. בסוף שנת 1949 זומן על ידי אנצו פרארי להתחרות במרוצים שונים עבור פרארי. הוא סיים את מרוץ המילה מילייה במקום השני. בספטמבר 1950 השתתף בגרנד פרי איטליה, מרוץ הסיום של עונת 1950, עונת הבכורה של אליפות הפורמולה 1. הוא התחרה עבור קבוצת פרארי וסיים את המרוץ במקום השני. במהלך המרוץ חלק את המכונית עם אלברטו אסקרי ולכן זכה רק למחצית הנקודות (3 במקום 6). במהלך מרותץ המילה מילייה של שנת 1951 היה מעורב בתאונה לאחר שרכבו הדרדר לתהום. בעקבות התאונה עבר מספר ניתוחים ונדרש לתקופת החלמה ארוכה, לאחריה לא שב לפעילות תחרותית. מלבד המרוץ הזה השתתף במספר מרוצים נוספים, שלא היוו חלק מהאליפות. בגרנד פרי סירקוזה, שהתקיים במרץ 1951, סיים במקום השני. מדיה וקבצים בנושא דורינו סרפיני בוויקישיתוף דורינו סרפיני, באתר DriverDB לנהגי מרוצים Chi era Dorino Serafini (באיטלקית)
צלקת (סרט, 1994)

צלקת (באנגלית: Scar) הוא סרט קולנוע ישראלי קופרודוקציה ישראלית-צרפתית משנת 1994 בשחור-לבן בבימויו של חיים בוזגלו, עם רובין רנוצ'י (אנ') ורונית אלקבץ בתפקידים הראשיים. אלקבץ משחקת מספר תפקידים – אשה נשואה לבעל (מוחמד בכרי), בעלת טירה ומשרתת. התסריט נכתב על ידי חיים בוזגלו ורונית אלקבץ ועיקרו הוא אנשים בודדים הנחפשים אהבה. גבר ואישה נפגשים למפגש של לילה אחד ומקיימים מגע מיני ללא מילים. האישה נעלמת והגבר מוכרח למצוא אותה על פי צלקת על ירכה. הסרט זכה בארבעה פרסי אופיר בטקס פרסי אופיר לשנת 1994 – פרס אופיר לפסקול הטוב ביותר (ישראל דוד ואלי ירקוני), פרס אופיר לעריכה הטובה ביותר (ערה לפיד), פרס אופיר לעיצוב התלבושות הטוב ביותר (רותה שאודינסקי) ופרס אופיר למוזיקה המקורית הטובה ביותר (ארקדי דוכין). הסרט היה מועמד לפרס אופיר לסרט העלילתי הטוב ביותר, לפרס אופיר לבמאי הטוב ביותר (חיים בוזגלו), לפרס אופיר לשחקן המשנה הטוב ביותר (ששון גבאי), לפרס אופיר לעיצוב האמנותי הטוב ביותר (יוסי פלד) ולפרס אופיר לצילום הטוב ביותר (אורן שמוקלר). הסרט מדבר בעיקר בצרפתית ואיטלקית אך גם קצת באנגלית, עברית ושפות נוספות. גבר בודד (רובין רנוצ'י) עוקב אחרי אישה יפה (רונית אלקבץ) היא נכנסת לבית קפה והוא נכנס לשם ומתיישב בסמוך כשגבו מופנה אליה. הם אינם מדברים זה עם זו אבל מרגישים את נוכותו של בן הזוג. שניהם מזמינים מהמלצר (יעקב בן סירא) שוקו חם. לאחר השתייה האישה קמה והגבר אחריה. הוא עוקב אחריה כשהיא נכנסת לבניין גדול ויורדת לקומת החניה (צולם בתחנה המרכזית החדשה של תל אביב). בחניון האישה נצמדת לרשת והגבר מקיים איתה יחסים מאחור. הם לא משמיעים מילה ולאחר המגע הם מסתלקים מהמקום. הגבר שם לב לצלקת על ירכה של האישה וכעת הוא כפייתי למצוא אותה בשנית. הוא למעשה אדם בודד שתומך באם יחידנית (הלנה זובטוב) ומקריא לבתה סיפורי ילדים כאילו היא בתו. זמן רב הוא מבלה ב"בית המפגשים" (צולם בתחנת הרכבת יפו) לשם באים אנשים כדי לצאת מהבדידות המקום מנוהל על ידי בעל הבית (אלחנדרו כהן) וה"מאדאם" (אנדריאה פיריאול (אנ')). הגבר שוכר את שירותיו של חוקר פרטי דובר איטלקית (ששון גבאי). כדי למצוא את האישה האולטימטיבית שהוא מחפש שהסימן היחיד שהוא יודע עליה הוא צלקת על הירך. "צלקת", במסד הנתונים הקולנועיים IMDb (באנגלית) "צלקת", באתר ספר הקולנוע הישראלי "צלקת", במסד הנתונים הקולנועיים KinoPoisk (ברוסית) צלקת, במיזם "אישים" לתיעוד היצירה הישראלית קדימון לצלקת, באתר יוטיוב צלקת, בארכיון הסרטים הישראלי צלקת 1994 - מאחורי הקלעים, באתר יוטיוב צלקת, בספר הקולנוע הישראלי צלקת, באתר אידיבי
באוורס

האם התכוונתם ל... קרחון באוורס – קרחון בהרי ויקטורי הדום הקרח באוורס – קרחון הדום באנטארקטיקה אישים: ג'פרי באוורס – משפטן אמריקאי הנרי רוברטסון באוארס – מגלה ארצות סקוטי טימי באוורס – כדורסלן עבר אמריקאי פאוורס הר באוורס
רחוב מוריי 111

111 Murray Street ידוע גם כמגדל טרייבקה 101 הוא גורד שחקים למגורים שהושלם בשנת 2018 במנהטן שבניו יורק. הבניין נמצא בצומת הרחובות מאריי-ווסט, ברובע הפיננסי ובשכונות טרייבקה וקרוב לבאטרי פארק סיטי. בבניין 156 דירות יוקרה. המגדל מתנשא לגובה 241.4 מטרים לפסגתו ובו 195 מ"ר של שטחי מסחר בקומת הקרקע. הבניין הוא המבנה השלישי בגובהו באזור, אחרי פארק פלייס 30 ורחוב לאונרד 56, התואם את גובהו של בניין וולוורת'. בסמוך למגדל יש רחבה המשתרעת על שטח של 985 מ"ר. המגדל נבנה במקום בו הייתה אוניברסיטת סנט ג'ון ברחוב מאריי 101. היזמים רכשו את המקום תמורת 200 מיליון דולר במאי 2013, ובמאי 2015 השלימו את מימון הפרויקט לאחר שהבטיחו השקעת הון מחברת ביטוח סינית והלוואת בנייה בסך 445 מיליון דולר מקבוצת בלקסטון, דויטשה בנק ובנק M&T. בקיץ 2015 הסתיימה הריסת המבנה הקודם של האוניברסיטה והחלה בניית יסודות המגדל. בנייתו הסתיימה בשנת 2018. טרייבקה רחוב לאונרד 56 רשימת הבניינים הגבוהים ביותר בניו יורק אתר האינטרנט הרשמי של רחוב מוריי 111 (באנגלית) מדיה וקבצים בנושא רחוב מוריי 111 בוויקישיתוף Marino, Vivian (3 במרץ 2015). "A Conversation With Winston C. Fisher". The New York Times. נבדק ב-10 ביוני 2015. {{cite news}}: (עזרה) Wilson, Reid (23 ביוני 2015). "New Renderings Of 58-Story, 157-Unit Luxury Tower At 111 Murray Street, Tribeca". New York YIMBY. אורכב מ-המקור ב-12 באוגוסט 2018. נבדק ב-13 ביולי 2015. {{cite web}}: (עזרה) "Permits Filed: 101 Murray Street, Tribeca's Future Tallest Skyscraper". New York YIMBY. 24 בספטמבר 2014. אורכב מ-המקור ב-15 ביולי 2017. נבדק ב-10 ביוני 2015. {{cite web}}: (עזרה) Putzier, Konrad (22 במאי 2015). "Chinese insurer is funding Witkoff's 111 Murray". The Real Deal. נבדק ב-15 ביוני 2015. {{cite web}}: (עזרה) "Tribeca Condo Project Gets $445 Million Loan". The Wall Street Journal. 5 ביולי 2015. {{cite news}}: (עזרה) "First Look: 111 Murray". Tribeca Citizen. 11 ביוני 2015. נבדק ב-15 ביוני 2015. {{cite web}}: (עזרה)
רחוב Vesey 200

200 Vesey Street, הידוע בעבר בשם מרכז הסחר העולמי 3 וידוע גם כמגדל אמריקן אקספרס, הוא אחד מארבעה מגדלים המרכיבים את מתחם ברוקפילד פלייס ברובע הפיננסי של מנהטן תחתית בניו יורק. המגדל מתנשא לגובה של 51 קומות ו-225 מטרים, הוא ממוקם בין נהר הדסון ומרכז הסחר העולמי. הבניין נפתח בשנת 1986 כחלק מהמרכז הפיננסי העולמי ותוכנן על ידי היינס לונדברג וואהלר, סזאר פלי ושותפיו. הבניין הוא דוגמה לאדריכלות פוסט-מודרנית, כפי שתוכננה על ידי סזאר פלי ומכיל למעלה מ-195,000 מטרים רבועים של שטח משרדים להשכרה. הוא מתחבר לשאר מתחם מרכז הסחר העולמי דרך חצר המובילה לגן החורף, חלל ציבורי עשוי זכוכית ופלדה עם תקרה מקומרת שמתחתיה מבחר עצים וצמחים, כולל שישה עצי דקל בגבוה 12 מטרים ממדבר מוהאבי. זה דומה במיוחד בעיצובו לכיכר קנדה 1 בפיתוח קנרי וורף בלונדון. קנרי וורף היה, כמו המרכז הפיננסי העולמי, פרויקט של היזמים הקנדיים Olympia & York, וכיכר קנדה 1 שתוכננו על ידי אותו אדריכל ראשי. בשל מעמדו כמגדל הגבוה במתחם, הבניין נתון לביקורת נוקבת בעת בנייתו. ב-1985 פרסם "הניו יורק טיימס" מאמר כנגד המגדל. "לא מזמן, אפשר היה להביט כל הדרך מאמצע מנהטן אל השמיים מעל הנמל. כעת, הנוף הזה נוקב על ידי מגדל אמריקן אקספרס שנבנה במרכז הפיננסי העולמי בבאטרי פארק סיטי. כרגע, גורד השחקים דומה לשלד דג עצום, הפוך, ישר. עם זאת, ככל שהבנייה תתקדם, והרצפות מתמלאות, יהיה קיר מוצק שבו היה פעם פרוסת שמיים נדיבה." שלושה מגדלים ממרכז הסחר העולמי נפגעו קשות מהפסולת בניין שנפלה כאשר מגדלי מרכז הסחר העולמי קרסו ב-11 בספטמבר 2001. הפינה הדרום מזרחית של הבניין ספגה נזק מבני כבד, אם כי ההשפעות לא הספיקו כדי ליצור איום קריסה. הבניין נאלץ להיסגר לצורך תיקונים מ-11 בספטמבר 2001 ועד מאי 2002 כתוצאה מהנזק שנגרם. אנדרטת זיכרון נבנתה לכבוד 11 עובדי אמריקן אקספרס שעבדו במגדל ונהרגו בפיגועי 11 בספטמבר. האנדרטה נקראת על שמם ונקראת אנדרטת 11 הדמעות. המגדל משמש כמטה העולמי של אמריקן אקספרס, והיה בעבר המטה העולמי של ליהמן ברדרס. שמו שונה ל-200 Vesey Street כאשר שאר המתחם הפך לברוקפילד פלייס ב-2014. מרכז הסחר העולמי פיגועי 11 בספטמבר רשימת הבניינים הגבוהים ביותר בניו יורק מדיה וקבצים בנושא רחוב Vesey 200 בוויקישיתוף Heller Anderson, Dunlap, Susan, David W. (7 בינואר 1985). "NEW YORK DAY BY DAY; Another Vista Becomes History". The New York Times. {{cite web}}: (עזרה) "Eleven Tears Memorial". NYC-ARTS. נבדק ב-15 בספטמבר 2022. {{cite web}}: (עזרה) "Renovation Updates". Brookfield Place New York. Brookfield Place. אורכב מ-המקור ב-2014-07-09. נבדק ב-2014-07-09.
איזביצקי

איזביצקי הוא שם משפחה פולני. האם התכוונתם ל... אסתר איזביצקי – מתרגמת ובמאית תיאטרון ישראלי יוסף איזביצקי (פול') - איש חינוך יהודי פולני עזי איזביצקי – רואה חשבון וכלכלן ישראלי קפה איזביצקי - בית קפה ותיק בתל אביב-יפו
אום עלי

אום עלי (בערבית מצרית: أم على) הוא קינוח מסורתי מהמטבח המצרי הנחשב לקינוח לאומי של מצרים. הקינוח דומה לפודינג לחם, אך אינו מכיל ביצים. הקינוח מוגש כמאכל חם או קר, ונהוג לאכול אותו במהלך הרמדאן כחלק מסעודת האפטאר. לקינוח גרסאות רבות במצרים. בירדן ובעיראק קיימת גרסה הנקראת "חומיאה". את האום עלי מכינים ממאפה (לחם או כל מאפה אחר) שנפרס לחתיכות. את החתיכות מערבבים עם פיסטוקים, קוקוס טחון, צימוקים והרבה סוכר. על התערובת יוצקים חלב, לעיתים מעורבב עם שמנת, ולאחר מכן מפזרים קינמון. לבסוף, נאפית התערובת בתנור עד להזהבתה. מקור המנה במצרים של ימי הביניים. על פי המסורת, לאחר ששג'ר א-דור נכשלה במזימתה לרצוח את אייבכ ואף נהרגה בעצמה, אום עלי, אשתו הראשונה של אייבכ, ביקשה מכל הטבחים והנשים המצריות להמציא את הקינוח הכי טעים שהם יוכלו ליצור. המתכון שנבחר הופץ ברחבי מצרים במטרה לחגוג את מותה של שג'ר א-דור. הקינוח זכה לפופולריות רבה, ונקרא מאז על שמה של אום עלי. מדיה וקבצים בנושא אום עלי בוויקישיתוף 7 Traditional Ramadan Delicacies You Must Try - NaTakallam, ‏2022-04-14 (באנגלית אמריקאית)